15 
i Nærheden af de tomme Æggeskaller, og ældre Larver, der fandtes 
mere spredt. Blandt Bladbillelarvernes afstrøgne Larvehude, der 
bliver hængende paa Bladenes Underside, opdagedes et ikke ringe 
Antal, der bar hvide Flueæg, og nogle af Larverne havde ogsaa 
saadanne fæstede paa Huden. Et Par Hunner af Meigenia floralis 
sad paa Skræppebladene. Den 26de Juni fandtes Bladbillens Pupper 
ophængte paa Bladenes Underside, og den 16. Juli var alle Larver 
og Pupper forsvundne, medens en ny Generation af Billerne var 
kommen frem, og Æglægningen allerede begyndt. 
Kun en ringe Del af Bladbillelarverne var inficerede med 
Snyltefluernes Æg. Jeg indsamlede ialt 79 Billelarver med Flueæg; 
heraf var 36 endnu ikke fuldvoksne, nogle var ganske smaa og 
andre stod lige for det sidste Larvehudskifte. I ingen af alle disse 
Værter kom Snylteren til Udvikling, som Følge af, at Værterne skiftede 
Hud, før Snylterne havde naaet at bore sig ind, og Æggene blev 
strøget af sammen med Billelarvernes gamle Hude, til hvilke de 
var fæstede. Ved Undersøgelse af Æg, der fandtes paa disse 
Hude, fandt jeg i nogle fuldt udviklede Larver, hvis Svælgskelet 
i flere Tilfælde var rettet imod Æggeskallens Bund, som om Snylteren 
var i Færd med at bore sig ud igennem denne. Resten af Blad- 
billelarverne — 43 — var fuldvoksne, heraf aabnedes til forskellig 
Tid 17, af hvilke 3 indeholdt Fluelarver; i Resten af Billelarverne 
var Snylterne endnu ikke trængt ind. De sidste 26 Bladbillelarver 
hensattes til Klækning, og i Dagene fra 10.—16. Juli fremkom 
10 Fluer og 16 Biller, idet Larverne, hvoraf disse sidste kom ud, 
havde forpuppet sig, før Meigenia Larverne havde boret sig ind. 
Det højst ejendommelige Forhold, at en saa betydelig Del af 
Bladbillelarverne undgik at blive dræbt af Snylterne ved simpelt- 
hen at skifte Hud, maatte naturligvis foranledige nogen Tvivl med 
Hensyn til Iagttagelsens Rigtighed. Den Antagelse laa nær, at de 
unormale Forhold, hvorunder Værtlarverne levede under Klækningen, 
paa en eller anden Maade influerede paa Snylterens Udvikling, særlig 
da Pantel havde fundet Snyltefluens Larver baade i yngre og 
ældre Larver af Crioceris asparagi. Af en Undersøgelse ude i 
